
I. Cs^uamquam nihil certe homini ma- 
gis optandam , Rector Amplissime, Praes- 
tantissime Praesul, Doctores Sapientissimi, 
quam prospera , aequabilis, perpetuaque 
fortuna , jucundo vitae sine ulla offensione 
decursu , tamen , si tranquilla et placata 
omnia fuissent, incredibili quadam, et pene 
divina qua nunc Dei Optimi Maximi be- 
neficio fruiinur, laetitiae voluptate caruisse- 
mus. Quemadmodum enim bona valetudo 
gratior est eis , qui e gravi morbo recreati 
sunt, quam qui nunquam aegritudine labo- 
rarunt, sic ea omnia, desiderata magis quam 
assidue percepta , delectant nobis. Suo cu- 
jusque integra utendi potestas , quid habe- 
ret voluptatis , carendo magis intelleximus, 
quam f ruendo. Religio sancta, mores insti- 
tutaque majorum , quamquam mihi semper 
clarissima visa sunt, tamen ea nunc renova- 




ta clariora videntur, quam si obscurata non 

» ■ 

essent. 

II. Multa praeterea utilia ex malis, 
quae sumus perpessi, consequta sunt. Ever- 
sis enim honesti et justi legibus, quod quis-* 
que fuerit intus , id in luce , et in oculis 
omnium manifestum apparuit : omnium 
censa, opiniones , singulorumque doctrinae 
patefactae, cum nullum esset tribunal, quod 
de his sedulo invigilaret : mores insuper 
cogniti sunt cujusquam, cum effrenata lu- 
xuria, irreligio, ambitio, ebrietas, alearum 
lusus , et caetera hujusmodi imperantium 
fulcirentur obsequio : quos viros optimos 
habuimus aliquando , eos tunc licentiae 
praecones et propagatores, et in honestatem 
declamatores audimus. Refformationis cau- 
sa nihil fuit, quod non aggrederetur homi- 
num nequissimorum malitia : omnia sunt a 
fundamentis eversa. 

III. Sed quorsum haec disputo. Audi- 
tores? Ut intelligere possitis, neminem 
unquam tanta eloquentia fuisse , neque tam 
divino atque incredibili genere dicendi, qui 


et labores , quos toleravimus , enarrare , et 
bona, quae speramus , non modo exornare 
oratione , sed nec enumerare unquam pos- 
sit. Quoniam vero nostri officii est , vobis 
obtemperare, qui me vestra humanitate vul- 
tis, ob Pii et Ferdinandi reditum vobis con- 
gratulantem audire ; primum mihi videtur 
de omnium malorum genere , quae ex eo- 
rum captivitate acciderunt ; de bonis dein- 
de , quae eorumdem libertate experimur, 
quaeque sperare possumus et debemus, esse 
dicendum. 

IV. Ut autem inde oratio mea proficis- 
catur , unde haec omnis res ducitur, Napo- 
leo, natione Corsicus , obscuris ortus majo- 
ribus , natura petulans, ingenio acutus, vic- 
toriis insolens , sine ulla prorsus religione, 
quinque et triginta annos natus totius fere 
Europae imperio potitur decimo quinto Ca- 
lendas Junii anno,ab orbe redempto, milles- 
simo octingentessimo quarto, quo in genera^ 
libus Gallorum comitiis Imperator est re- 
nuntiatus. Hinc per universam Europam 
querelae, hinc gemitus luctusque bonorum. 

Qui Reipublicae bene gerendae periti erant, 
multa et gravia orbi terrarum incommoda 
portendi intellexerunt. Quos sibi Napoleo, 
data dextra, intima devixerat amicitia, eos, 
ut imperii sui altius fundamenta jaceret, 
quovis dolo capere, et in suam potestatem 
redigere coepit. Jn quibus, aliis praetermis- 
sis, Pius et Ferdi nandus, uterque septimus, 
praesertim numerati sunt. 

V. Sed ut Pii in profectione consilium 
perspicere possitis , Auditores , paulo lon- 
gius exordium rei demonstrandae repeten- 
dum puto. Primus Reipublicae Consul Na - 
poleo creatus , per legatos quamprimum 
certiorem fecit Pontificem, se esse paratum 
optime de religione mereri. Quo nuncio 
magnopere delectatus Pius , Consalvum l e ~ 
gatum a latere Roma proficisci jubet ; q ai 
Parisiorum urbem ingressus , magna fufr 
bonorum omnium exultatione, ac singulari 
solario receptus. Praeclara tunc Napoleonis 
^oratio de religione ad eum : pax deniq 1 ^ 
religiosa inter ipsos confirmata est : q liae 
ornnia legi possunt gallice et latine edita 


Parisiis anno millessimo octingentessimo se« 
eundo. 

VI. Templa deinde antiquis profana- 
tionibus expiata , aperta sunt ; et omnia in 
pristinum statum restitui coepta. Lux quae- 
dam post tot Gallorum seditiones videbatur 
oblata non Galliae modo, sed toti etiam Eu- 
ropae , omni prorsus belli timore sublato. 
Omnes enim gentes atque nationes , quae 

uropam incolunt , praeter Britannos , et 
Gallorum Rempublicam , et Napoleonem 
primum Reipublicae Consulem agnovere. 
Britanni enim , licet icto foedere cum Ga- 
lis in gratiam redierant , paulo post novum 
eis bellum indixerunt. 

VII. Dum haec geruntur , ut maxi- 
rnum Napoleo pignus Ecclesiae daret , se 
^tholicam velle religionem colere, Summo 

a renti patefecit % se Caroli Magni exem- 
P u ni sequtum imperii diadema ab ipso re- 
Cl pore velle, quo facilius posset et suis po- 
P^hs religionis exempla praebere , et ejus- 
em causam validius deffendere. Magnis 
Eium subdolisque pollicitationibus ex Italia 


s 

evocat , ut coronationis ejus , quae postri- 
die Calendas Decembris ejusdem anni mi- 
llesimi octingentessimi quarti Lutetiae Pa- 
risiorum peracta est, non testis modo , sed 
et consecrator etiam existeret. Quot de re- 
ligione omnino in Galliis restauranda , de 
Episcopis omnibus ab exilio revocandis, de 
bonis Ecclesiae restituendis, de haeresi ex- 
tirpanda penitusque tollenda, de sacrarum 
aedium generali reaedificatione rursus Pon- 
tifici promissiones datae! Legatur hac de 
re , quae ejusdem Pii extat oratio, cum iti- 
neri se accingeret, ad Sanctae Romanae 
Ecclesiae Purpuratos habita. 

VIII. Pius tandem morem ei esse ge- 
rendum putavit, aliorum Pontificum vesti- 
giis insistens, ut ipse testatur. Prudens au- 
tem profectionis consilium quis non videt ? 
Purae religionis in Galliis reparatio , erro- 
rum omnium, qui quaquaversus dissemina^ 
ti essent , extinctio , fidelium in fide con- 
firmatio, et alia ejusdem generis. His prin- 
cipiis reliqua consentiebant. 

IX. Non est hic praetereunda sacrile- 


s 


gis Pii calumniatoribus responsio. Fuit enim 
semper in more positum, divinaque institu- 
tione firmatum , ut , qni Petri cathedram 
tenerent , nullis laboribus, nullisque incom- 
modis parcerent , ut universo Christi gregi 
sedulo invigilantes providerent, suoqne Pas- 
toris Universalis officio facerent satis. Ga- 
Iliarum vero regnum et religione olim , et 
litteris semper florentissimum Philosophas- 
trorum opera per quindecim annorum spa- 
tium a religione pene totum defecerat. Pius 
itaque et multa praeterita mala redire ti-r 
mens, plura quoque bona eventura credens, 
in Galliam proficisci sciens, prudensque de- 
crevit. 

X. Summis eum honoribus Napoleo 
Parisiis excepit , quos paulo post impie ac 
perfide non modo denegare , sed etiam au- 
ferre molliebatur , nisi sceleratis ejus consi- 
liis obtemperasset. 

XI. Sed, o rerum humanarum vicissi- 
tudinem! O bifrontis hominis cruentam ma- 
litiam! Quem specie triumphi paulo ante 
receperat , eumdem postmodum , consiliis 

suis obsistentem, ad ultimas Italiae oras per- 
fidus relegavit; atque ea omnia, quae ei tota 
retro antiquitate jure optimo pertinebant, 
Ioaquimo Muratio, aflini suo, praedo sacri- 
legus tradidit; vita etiam multare paratus, 
nisi ut de eo simul cum religione christiana 
triumphum ageret , reservasset, Sed de Pio 
Septimo satis mihi multa verba fecisse vi- 
deor , reliqua persequamur. 


XII. Principio itaque de rebus hispa- 
nis verba facturus, Ferdinandum Septimum, 
Augustum , Pium , Felicem , jure esse ac 
merito Hispanorum Indorumque Regem, 
res est sole ipso illustrior et clarior. Eum 
enim decimo quarto Calendas Aprilis anno 
a Virginis partu, millessimo octingentessimo 
octavo post Caroli Quarti abdicationem reg- 
ni provinciaeque omnes, Napoleone inscio, 
Regem agnoverunt. 

XIII. Eisdem fere temporibus cum 
exercitus permagnos, quibuscurnque ex gen- 
tilius potuisset , iNapoleo comparasset j et 
se Britannis, oris nostris maritimis insidian- 
tibus , bellum inferre simulasset , omnium 


earum est urbium munitarum potitus , qua 
Hispania ad Galliam vergit, praesidioque 
perpetuo ibi posito, velut in obsidione His- 
paniam; tenere putavit : Regum deinde Lu- 
sitanorum fuga occasionem ad occupandam 
Lusitaniam oblatam sibi arbitratus, ut ejus 
verbis Duces Gallorum memoriae prodide- 
runt: quo factum est, ut Hispaniam nostram, 
undique cinctam periculis, sine copiis, sine 
exercitu, castellis etiam praecipuis et muni- 
tissimis occupatis , deffendi non posse arbi- 
traretur. Unde cognitum etiam est , inno- 
centes laedendi causis fictis occasionem sce- 
leratis nunquam deffuisse. 

XIV. Tyrannus vero per suos explo- 
ratores certior factus , Ferdinandum Hispa- 
niae regnum accepisse , de suis , quem ha- 
buit fidelissimum , ad Regem missit , ut ei 
nunciaret suis verbis , se Mantuam Carpe- 
tanorum celeriter adventurum, ut ibi de re- 
bus agendis amicissime consuleretur* Ferdi- 
nandus itaque insidiarum, quae ei paraban- 
tur , inscius, Burgis primum, Victoriae 
deinde occurrendum putavit. Hoc in oppido 


litteras a Na poleone accepit, in quibus is, si- 
mulatam renovans amicitiam , e patrio reg- 
no atque avito perfidis subdolisque ver- 
bis illum educere tentavit: Aquis tandem 
Augustis excepit. Quae omnia eo valebant, 
ut invitus ad regni abdicationem cogeretur. 

XV. Utinam, Auditores, iis ego indig- 
nationis verbis hoc in tempore uti possem, 
ut in hominum sceleratissimum , inauditum 
facinus perpetrantem , odium sempiternum 
gravemque vestram offensionem concita- 
rem. Multa praetereo consulto, sed ea vos, 
cum ex libellis in lucem editis, tum ex con- 
jectura perspicitis , quanta a Parentibus, 
quanta ab exteris, quanta a suis etiam Fer- 
dinandus noster pertulerit. Summa cum 
dignitate et constantia ad ea , quae erant 
quaesita , coram respondebat; ei tamen Na- 
poleo, summis contumeliis affecto mor- 
tem minitatur , nisi regno se abdicaret. 

XVL Quod tunc quisque prudentissi— 
mus, reique publicae bene gerendae peritis— 
simus vir effecisset, id Ferdinandus noster 
effecit, tritum in mente habens illud sermo- 

ne proverbium: minima de malis. Duas reg- 
norum omnium abdicationes in Parentem 
fecit , primam Calendis Maji , alteram vero 
pridie Nonas ejusdem mensis , utraque au- 
tem conditionem ferebat, quarum postrema 
ita se habet: “si omnia ad eum , quo ipse 
Arae Jovis Hispanorum Rex fuerat renun- 
ciatus, statum restituerentur / 4 Filius ergo 
in Patrem , Pater in Napoleonem, iste vero 
in fratrem regna cesserunt ; quo abdicatio- 
num ludo factum est , ut Josepbus Napo- 
leo non re , sed nomine fuerit Hispanorum 
Rex introductus, cum re vera Ferdinandus 
vinctus superatusque regnaret. Cum enim 
vi, ferro ^ metu, minis obsessi teneremur, 
Ferdinandus imperabat. Hujus rei veritatis 
testes appello , quotquot hoc in regno, hac 
in provincia, hac in urbe omnium nobilissi- 
ma # Gallicae dominationis tempore! vitam 
duximus. Ille in ore , ille in mente , ille in 
cordibus omnium nostrum) semper vixit, 
quem Ferdinandullum amoris ergh iac be-* 
nevolentiae saepe appellabant. - t i 
XVII. • Hinc malorum omnium ini- 


tium, quae his temporibus Hispaniae nostrae 
acciderunt. Napoleo enim «flumine san- 
guinis reditum Regis intercludendum pu- 


tavit. < l ’) 5 •' 

XVIIL Sinite hoc loco, Auditores, me 
Hispanam fidem , virtutem , Hispanorum- 
que laudare constantiam. Cum enim omnes 
Europae Gentes atque nationes , quae con- 
tinentem terram incolunt , Tyranno succu- 
buissent, et sese suaque omnia ei dedissent, 
Hispani, sibi met ipsis derelicti, sine guber- 
natore , sine copiis , sine*exercitu , post di- 
vinam opem suis solum viribus fidentes, om- 
nes uno fere tempore arma sumpserunt, ea- 
que nunquam deponere constituerunt , nisi 
Rege suo restituto , quod et praestiterunt, 
bellumque sua sponte Gallis indixerunt, cum 
Britannis in gratiam redeuntes. Sed illuc, 
unde digressi sumus , revertamur. 


XIX. Hoc in tempore regni optimati- 
bus summa: imperii tradita est :, qui cum 
illud defferxlere non possent, in urbem ma- 
ritimam, quam Gades pppellant , se omnes 
receperunt , o suisque ; rebus consuluerunt. 


Unde omnes ferme Hispanae provinciae in 
hostium venerunt potestatem. Quot inde 
mala evenerint, potius concipi, quam enar- 
rari profecto potest. Templa Dei Optimi Ma- 
ximi brutis animantibus domicilio fuisse, 
altaria vero praesepium loca tenuisse, non 
audivimus modo, sed vidimus etiam et ex- 
horruimus. Virgines et Sacerdotes undique 
exagitatos vidimus , et ultimo supplicio af- 
fectos, qui aut causam Hispaniae deflfende- 
rent , aut eorum consiliis non obtemperas- 
sent. Testis est Ilispalis ,• quae viros «omni 
laude dignissimos exules luxit. Testis est 
Corduba, quae Sacerdotem , horae unius 
intervallo dato, quod mulierculam a religio- 
ne transfugam objurgasset, morte puniri 
exhorruit. Testis est llipa , cujus in agro 
duodecim agricolae sine armis, praecidendis 

lessibus intenti , uno icta omnes ad unum 
• 

interierunt. Testis iterum et saepius Hispa-r 
hs , quae ipsomet Sancti Isidori festo , sub 
Duce Mordere, legibus codicis, 1 quein.ISla.T 
poleonis vocant , Sacerdotem occisum vidit. 
Testes sunt , quotquot ex vectigalium im- 

moderata exa ( ctione in necessariam pauper- 
tatem venerunt, 

XX, Antiquis regni legibus abrogatis, 
permixta sunt omnia , cum civilia et crimi- 
nalia , tunc politica et religiosa. Triumpha- 
runt de bonis et pacatis civibus quicumque 
a religione, quicumque a suo Rege deffece- 
rant. Triumphavit de Hispalensis Ecclesiae 
senatu Baeticae Provinciae Praefectus : is 

enim,omnis religionis expers illum vi, ferro, 
metu, minis nequissimos homines in Ec- 
clesiam admittere coegit. !' - T 

XXT. Signorum tabularumque latro- 
cinium Tyranni legibus sanciebatur. Quid- 
quid natura vel ars optimum agnoscebat, id 
Lutetiam Parisiorum asportabatur, vel aspor- 
tari dicebatur. Diripiendi artis periti , qui- 
bus sua omnia abripiebant, eos felices voca- 
bant , ^Philosophastris et irreligiosis homi- 
nibus in auxilium vocatis. Squalitatis et Ii** 
bertatis amore Tyranni satellites populos 
universos decipere conabantur. Vidimus ur- 
bes Hispaniae nobilissimas exustas esse 

• • i . 

complures. Jam me dies , vox , latera def- 

ficient , si omnia prorsus mala vobis enu- 
merare velim. 

XXII. Hoc in tempore cum ab optima- 
tibus ad generalia regni commitia, Gadibus 
indicta , reipublicae administratio esset 
translata , e quibus generibus hominum ea 
comparata fuerint, vobis breviter exponam; 
non autem ut , quid effecerint illi , sed id 
quod de eis esset sperandum, intelligatis. 

XXIII- Primum genus erat eorum et 
copiosissimum , qui rerum potiri volebant; 
honores, quos quieta republica desperabant, 
perturbata consequi se posse arbitrabantur. 
Hi imberbes tam lepidi ac nitidi , quam al- 
taris thronique jurati inimici, non solum 
amare et amari , cantare et saltare, sed per 
litteras etiam spargere venena didicerunt. 
Horum opera illa orbis pars nobilior Ame^ 
rica pene interiit. 

XXIV. Alterum genus erat eorum, li- 
cet exiguum , qui tyrannidem fugientes, 
mores institutaque majorum adamantes, 
sanctam religionem colentes patriae occisio* 
nem lugebant. Ex hac parte pudor pugna- 


bat, illinc petulantia; hinc fides , illinc frau- 
datio ; hinc pietas, illinc irreligio; hinc 
constantia , illinc furor : denique aequitas, 
temperantia , fortitudo, prudentia , virtutes 
omnes certant cum iniquitate , cum luxu- 
ria , cum ignav ia, cum temencate , cum vi— 
fiis omnibus. 


XXV. In hujusmodi vero certamine 
ac praelio, etiamsi hominum studia deftice- 
rent, Deus Optimus Maximus permitteret 
has praeclarissimas virtutes a tot et tantis 
vitas superari? Hactenus de malis. Exposui 
enim vobis , Auditores , Pii e t Ferdinandi 
profectionis effectum ; nunc reversionis 
quae plus admirationis habet , vobis brevi- 


ter exponam. 

XXVI. Divina sese in rebus omnibus 
ostendit providentia , cum post innumeros 

■ oies , et nobis maxima imminentia peri- 
cula laetissimus ille Hispaniae dies illuxe- 
rit, quo praeter omnium opinionem Pinset 
Ferdinandus sunt sociorum virtute in liber- 
tatem restituti. Ab eo autem tempore , quo 
Ferdinandum a suis scelerate abreptum. 


vinctum Napoleo in Gallia tenebat, Hispa- 
ni cum Britannis, ut supra dictum est, cum 
Siculis , cum Germanis, cum Septentriona- 
libus etiam Nationibus societatem iniere. 
Varia fuit armorum fortuna per sex anno- 
rum spatium, quoadusque omnino Napoleo- 
ne cognito , a suis tandem clientibus undi- 
que derelicto , de eo religio , innocentia, 
justitia demum triumphavit. 

XXVII. Pium et Ferdinandum, utrius- 
que etenim aequa conditio, e captivitate re- 
deuntes , velut e praelio spoliis onustos , 
triumphantes Europa vidit. Episcopi omnes 
ab exilio revocati , suis, nec mora, sunt sedibus 
restituti. Parentes suos liberos, vita cariores, 
viros suos uxores fideles, omnes denique sua 
omnia erepta recuperare incipiunt. Perum 
ordo in Religionis negotio , in rebus etiam 
publicis , in civilibus, in politicis, in nava- 
libus, in re militari constitutus. Civile bel- 
lum , quod huic florentissimo regno jam 
jam imminebat, exti netum. Scribendi liber- 
tas, quae plurima mala in Europam intulit, 
quam scribendi ars bona fecerit , frenata. 


Copia rerum omnium, vilitas annonae, scien* 
tiae artesque liberales protectionem omnem 
praesentientes, urbium devastationem jam 
reparant. Sacrae aedes reaedificantur , mo- 
res institutaque majorum coluntur, Iani de- 
nique templi fores clauduntur, Minervae 
vero reserantur, 

XXVIII. In bonis autem, quae a re- 
gia pietate nos sperare possumus , illud in 
primis optandum, ut Divi Ignatii institutum, 
cujus in aede pridie ipsius festum felicem 
Regis nostri reditum celebramus , suum in 
regnum imperiumque non recipere modo 
sed et suscipere etiam velit: propterea quod 
hujus instituti viri litteratissimi , juvenibus 
et religione et litteris educandis omnino de- 
diti , regni lelicitatem non solum conserva - 
re , sed etiam augere posse videantur Illi 
emm altans et throni semper deffensores 
strenui , novatoribus ubique infensissimi 
hostes , a cuncta fere Europa exagitati in 
septentrionali plaga recepti, animi culturam 
in illas regiones nostris etiam temporibus fe- 
liciter intulerunt. 

XXIX. Sed ut unde est orsa , in eo- 
dem terminetur oratio, Napoleone devicto, 
vitia vincuntur omnia: illo relegato , scele- 
rati exulant omnes: extincto , mala omnia 
extinguentur. 

XXX. Congratulor itaque vobis. Rec- 
tor Praeclarissime, Celsissime Praesul, Doc- 
tores Eruditissimi, Juvenes Studiosissimi, 
Caeterorum Ordinum Cives Nobilissimi , 
quod impietate devicta, religio servetur in- 
columis , quod omnium scelerum impuni- 
tati poena successerit , quod oppressioni li- 
bertas , aegestati abundantia, pax bello , ti- 
mori securitas. Quamobrem immortales et 
maximas Jesu Christo, uni omnipotenti, om- 
nes hoc in templo gratias agimus , majores 
etiam habemus: quod Pio et Ferdinando in 

. libertatem restitutis, omnia nobis restituan- 
tllr: quod salvis illis, incolumes nos esse de-* 
heinus, fortuna enim nostra intime cum illis 
conjuncta est. Illud etiam vobis animadver- 
tendum , memoriam divini hujus maximi 
beneficii in omnium ordinum consensu , 
gratiarum actione , et congratulatione esse 


conservandam. 

XXXI. Tu vero , Ferdinande noster, 
Piissime Rex et longe terrarum orbis Po- 
tentissime , Hispanae gentis deliciae , cujus 
nomen augustum semper fuit Hesperiae 
faustissimum , quos tibifebsenti fidos inve- 
nisti , ,eorum oificiun* remunerare justitiae 
tuae erit ;I. imbecillis vero parcere, clemen- 
tiae tuae. Academia autem nostra, suis sem- 
per Regibus obsequentissima , a Ferdinan- 
do Quinto erecta , et a Carolo Tertio aucta, 
a Te, Ferdinande noster, longe omnium 
post hominum memoriaiji dilectissimo Re- 
ge, et protectionem omnem , et perfectio- 
nem , et gloriam suam sperare non desinit. 

Sic Corrige. 


- Errata 


Fol. 6 lin. 4. devii erat 
Fol. 10 lin. 18. provinciaeque 


deviaverat, 

provinciae. 


